cyanic-selkie/wikianc huggingface dataset:
DLP
DLP perustuu mikroskooppisen pieniin peileihin, joita laitteessa on tarvittavan kuvatarkkuuden määrä eli esimerkiksi 1024×768 kuvapisteen resoluutiota varten 786 432 peiliä muutaman neliösenttimetrin kokoisella pinta-alalla. Peilejä liikutellaan sähkövarauksen avulla. Kun valo kulkee peilin ohi, se joko ohjataan pois (musta piste) tai ohjataan optiikkaa kohti (valaistu piste). Kuvan värit muodostetaan joko kolmella erillisellä mikropeilielementillä ja värisuotimella, tai siten, että valo ohjataan suurella nopeudella pyörivän väripyörän läpi ennen peileille tuloa. Jälkimmäinen tekniikka aiheuttaa joillain ihmisillä ns. sateenkaari-ilmiön näkymistä, koska eri värit heijastetaan valkokankaalle eriaikaisesti.
Stephen Valiquette
Stephen ”Steve” Valiquette (20. elokuuta 1977 Etobicoke, Ontario) on kanadalainen entinen jääkiekkomaalivahti, joka pelasi urallaan ammatikseen Pohjois-Amerikassa, Venäjällä ja Italiassa. NHL:ssä hän pelasi yhteensä 46 ottelua. Valiquette palkittiin AHL:ssä kaudella 2004 Harry ”Hap” Holmes Memorial Awardilla.
NHL-ura
Los Angeles Kingsin varaama Valiquette ei kuitenkaan pelannut ensimmäisiä NHL-pelejään Kingsissä, vaan juniori- ja farmisarjoja monta vuotta kierreltyään hän pääsi jäälle kuuteen NHL-peliin New York Islandersin paidassa kaudella. Pelit sujuivat hyvin, jopa erinomaisesti, mutta pidempää NHL-pestiä ei herunut, vaan Valiquette pelasi tämänkin kauden pääosin alemmissa sarjoissa.
Seuraavan kerran Valiquette pääsi NHL-kaukaloon vasta kaudella. Tuolta kaudelta on hänen ainoa ottelunsa Edmonton Oilersissa. Tuossa ottelussa Valiquette pelasi vain 13 minuuttia, päästäen seitsemästä laukauksesta kaksi maaliin. Loppukaudesta Valiquetten oikeudet siirtyivät New York Rangersille, jossa hän ehti pelata kaksi NHL-peliä ennen kauden päättymistä. Pelituntuma säilyi silti AHL:ssä, jossa hän pelasi kauden aikana 42 peliä.
Pelattuaan NHL:n työsulkukauden AHL:ssä ja seuraavan kauden Venäjän liigassa Valiquette palasi kaudeksi takaisin Rangers-organisaatioon. Valiquette jäi jälleen joukkueen kolmosvahdiksi, ja AHL:n bussimatkat tulivat taas tutuiksi. NHL:ssä hän sijaisti Henrik Lundqvistia ja Al Montoyaa kolmen ottelun verran.
Kauden alussa Rangers lähetti huippulupaus Montoyan farmiin, koska NHL:ssä Lundqvistin takana nuorukaiselle ei riittäisi tarpeeksi pelejä kehittymiseen. Näin Valiquette sai olla koko kauden ylhäällä, tietenkin pääosin ”avaamassa luukkua” Rangers-aitiossa. Pelejäkin kertyi silti 13, mikä on hänen yhden kauden ennätyksensä. Peliesitykset pysyivät tasaisen hyvinä koko kauden ajan, vaikka pelituntuma ei aina paras mahdollinen ollutkaan. Pudotuspelit Valiquette istui penkillä Rangersin selviytyessä konferenssivälieriin asti, kuten edelliselläkin kaudella. Valiquetten sopimus joukkueen kanssa päättyi tähän kauteen.
Kaudella Valiquette pelasi NHL:ssä 15 ottelua ja oli mukana kahdessa pudotuspeliottelussa. Kausi meni vielä Rangersin organisaatiossa, NHL:ssä ja AHL:ssä, mutta kaudeksi 2010–2011 Valiquette siirtyi Venäjän KHL-liigan TsSKA Moskovaan. Sieltä hänen oli tarkoitus siirtyä seuraavaksi kaudeksi AHL:n Bridgeport Sound Tigersiin, mutta pelasikin kauden Italian pääsarjan HC Valpellicessa. Valiquette torjui 15 ottelussa, ja hänen torjuntaprosenttinsa 94,0 oli koko liigan paras. Hän teki kesällä 2012 sopimuksen Allsvenskanin Djurgårdenin kanssa, mutta ilmoitti myöhemmin kesällä lopettavan uransa vammojen takia.
Poliisikamera – käy!
Sarjasta tuotettiin neljä tuotantokautta:
Rillieux-la-Pape
Rillieux-la-Pape [ʁijø.la.pap] on Ranskan kunta Auvergne-Rhône-Alpesin alueella Rhônen departementin itäosassa. Lyonin koillisella esikaupunkialueella sijaitsevan kunnan asukasluku vuonna 2014 oli 30 529.
Rillieux-la-Papessa on kaksi rautatieasemaa, toinen Lyonista Bourg-en-Bresseen johtavan radan ja toinen Lyonista Sveitsin Geneveen johtavan radan varrella.
Barbados kesäolympialaisissa 2012
Barbados osallistui Lontoon vuoden 2012 kesäolympialaisissa kolmeen lajiin yhteensä kuuden urheilijan joukkueella.
Júpiter-luokka
Júpiter-luokka oli Espanjan laivaston neljän miinanlaskukykyisen tykkiveneen muodostama alusluokka.
Barbados kesäolympialaisissa 2012
Barbados lähetti historiansa pienimmän olympiajoukkueen kilpailuihin. Kuusi urheilijaa, jotka kaikki olivat miehiä, osallistuivat yleisurheiluun, judoon ja uimiseen. Maa jäi ilman naispuolisia kilpailuedustajia ensimmäistä kertaa sitten vuoden 1968 olympialaisten. Avajaisissa maan lipunkantajana toimi Ryan Braithwaite. Loppuseremoniassa lipunkantajana toimi Kyle Maxwell. Barbados jäi Lontoossa mitaleitta.
Júpiter-luokka
Alukset
Alukset valmistuivat 1937 paitsi Neptuno vuotta myöhemmin.
Luettelo Latvian puolueista
Tämä artikkeli on luettelo Latvian puolueista.
Sähkövoimatekniikka
Sähkövoimatekniikka eli vahvavirtatekniikka on tekniikan ala, joka tutkii sähköenergian tuotantoa, siirtoa, jakelua ja käyttöä. Sähkövoimatekniikka on monialaista, ja sen yhteydessä sovelletaankin erittäin monipuolisesti eri tieteen ja tekniikan osa-alueita. Sähkövoimatekniikka voidaan jakaa eri osa-alueisiin.
Sähköenergian tuotanto
Sähkön tuotanto tapahtuu sähkövoimalaitoksissa, joita on useita erityyppisiä. Kaikissa näissä on kuitenkin sama perusperiaate: energiaa muunnetaan jostakin muodosta sähköenergiaksi erilaisten energianmuunnosprosessien avulla.
Sähkön siirto ja jakelu
Koska sähkövoimalaitokset sijaitsevat usein maantieteellisesti kaukana sähköenergian kulutusalueilta, täytyy tuotettu sähköenergia siirtää tuotantolaitoksilta kuluttajille sähköverkkoja pitkin. Sähköverkot voidaan jakaa sähkönsiirto- ja sähkönjakeluverkkoihin. Sähkönsiirtoverkoilla sähköenergia siirretään voimalaitoksilta kulutusalueiden läheisyyteen, josta se edelleen siirretään jakeluverkon kautta kuluttajille. Suomessa sähkönsiirtoverkoksi luokitellaan kaikki 220-400 kV:n verkot ja osa 110 kV:n verkoista. Kaikki muut verkot ovat jakeluverkkoja. Suomessa sähkönsiirtoverkon omistaa ja sitä hallitsee kantaverkkoyhtiö Fingrid. Sähkönjakeluverkkoja omistavat sähkönjakeluverkkoliiketoimintaa harjoittavat verkkoyhtiöt, teollisuuslaitokset ja muut vastaavat tahot.
Sähkömarkkinat
Sähkömarkkinat käsittää sähköenergian tuotannon taloudellisesta näkökulmasta tarkasteltuna sähkönsiirtoverkkoliiketoiminnan, sähkönjakeluverkkoliiketoiminnan ja sähkökaupan. Sähköenergia on lähes poikkeuksetta kaupallinen tuote. Sähkönkäyttäjät joutuvatkin maksamaan käyttämästään sähköenergiasta tietyn hinnan sähköä myyvälle taholle. Lisäksi sähköverkkojen omistajat veloittavat sähkönkuluttajilta käyttömaksua sähköverkkonsa käyttämisestä. Suomessa kuluttaja voi ostaa sähköenergiansa miltä tahansa sähköä myyvältä yhtiöltä, mutta sähköverkon käytöstä perittävä käyttömaksu tulee maksaa käytetyn sähkönjakeluverkon omistajalle. Energiamarkkinavirasto valvoo Suomessa sähkömarkkinoiden toimintaa.
Suurjännitetekniikka
Suurjännitetekniikka käsittelee jännitteisten johtimien ympärillä olevia eristysrakenteita ja niihin kohdistuvia ylijännitteitä. Sähköverkoissa, erityisesti sähkönsiirtoverkoissa, käytetään suuria jännitteitä. On tärkeää, että ymmärretään eri käyttö- ja häiriötilanteisiin liittyvät suurjänniteilmiöt ja osataan varautua niihin. Tämä on ehdoton edellytys luotettavien ja teknistaloudellisesti järkevien sähkövoimajärjestelmien käytölle ja suunnittelulle.
Sähkönkäyttötekniikka
Sähkönkäyttötekniikka käsittelee sähköenergian tuotannolle käänteistä prosessia, eli sähköenergian muuntamista johonkin toiseen energiamuotoon. Sähkönkäyttötekniikka sisältää esimerkiksi sähköenergian muuttamisen mekaaniseksi energiaksi (mm. sähkömoottorit) tai lämpöenergiaksi (eri sähkölämpötekniikat). Usein myös tehoelektroniikan (käsittelee sähköenergian muokkaamista haluttuun muotoon) ajatellaan kuuluvaksi sähkönkäyttötekniikan piiriin.
Ingegneria energetica
Kalifornian taivaan alla
Kalifornian taivaan alla on Tilhet, pajut ja muut -suomalaisyhtyeen 20. maaliskuuta 2020 julkaistu kolmas studioalbumi.
Kappaleet
Kaikki kappaleet on säveltänyt ja sanoittanut Juho Hoikka.
Analyyttinen lukuteoria
Analyyttinen lukuteoria on lukuteorian osa-alue, jossa lukuteorian ongelmien ratkaisemiseen käytetään matemaattisen analyysin menetelmiä. Ensimmäinen merkittävä analyysiä lukuteoriaan soveltamalla saatu tulos oli todistus Dirichlet'n lauseelle alkuluvuista aritmeettisessa lukujonossa. Myös alkulukulauseen todistus oli tärkeä merkkipaalu analyyttisen lukuteorian historiassa.
Analyyttisen lukuteorian kehitys on jatkunut yhtä vilkkaana kuin kukoistuskaudellaan 1930-luvulla. Multiplikatiivinen lukuteoria käsittelee alkulukuja ja Dirichlet'n sarjoja. Samoja menetelmiä on pyritty yleistämään yleisille L-sarjoille, mutta tässä teoriassa on vielä paljon ratkaisemattomia ongelmia. Tyypillisiä additiivisen lukuteorian ongelmia ovat muun muassa Goldbachin konjektuuri ja Waringin probleema.
Analyyttisen lukuteorian menetelmät ovat muuttuneet jonkin verran ajan kuluessa. Hardyn ja Littlewoodin ympyrämenetelmä tarkasteli potenssisarjoja lähellä yksikköympyrää, kun taas nykyään sarjat yleensä katkaistaan ja tarkastellaan äärellisiä summia. Diofantoksen approksimointi on tullut apukeinona generoivien funktioiden lisäksi. Näiden funktioiden kertoimet on konstruoitu kyyhkyslakkaperiaatetta hyväksikäyttämällä ja kertoimet ovat kompleksilukuja. Diofantoksen approksimoinnin ja transkendentiaalisuusteorian kehitystä on voitu käyttää Mordellin otaksuman tutkimisessa.
Suurin yksittäinen analyyttisen lukuteorian menetelmä 1950-luvun jälkeen on ollut seulamenetelmät, jotka sopivat erityisesti multiplikatiivisiin ongelmiin. Nämä menetelmät ovat luonteeltaan kombinatorisia.
Myös probabilististä lukuteoriaa käytetään paljon. Probabilistisen lukuteorian ideana on laskea todennäköisyys, että satunnaisesti valitulla tietyn perusjoukon alkiolla on tietty ominaisuus. Jos perusjoukko on äärellinen ja tämä todennäköisyys on 1, niin tällöin ominaisuus pätee kaikilla alkioilla ja lause on saatu todistettua. Äärettömien joukkojen ollessa kysymyksessä tällainen logiikka ei päde, koska ne voivat sisältää äärettömiäkin sellaisia nollamitallisia osajoukkoja, joissa ko. ominaisuus ei ole voimassa. Numeroituvan perusjoukon ollessa kysymyksessä todennäköisyys 1 tarkoittaa sitä, että niiden alkioiden, joilla kyseinen ominaisuus ei ole voimassa, suhteellinen osuus lähestyy asymptoottisesti nollaa, kun alkioita käydään läpi numerointijärjestyksessä.
Esimerkki probabilistisesta lukuteoreettisesta virhepäätelmästä
Väitämme, että lukua 1 suurempien luonnollisten lukujen joukossa alkulukujen tiheys on 1/2.
Muodostamme näiden kokonaislukujen numeroinnin siten, että valitsemme numerointiin vuorotellen alkuluvun ja yhdistetyn luvun niiden esiintymisjärjestyksessä. Näin saamme lukujonon Näin saadusta lukujonosta toteamme helposti, että: Tämän perusteella voitaisiin helposti vetää se johtopäätös, että lukua 1 suurempien luonnollisten lukujen joukossa esiintyisi alkulukuja tiheydellä 1/2, eli todennäköisyys sille, että joukosta "satunnaisesti" valittu luku on alkuluku, olisi 50 %.
Virhepäätelmä johtuu siitä, että uuden lukujen järjestyksen muuttamisen yhteydessä todennäköisyysjakaumaa on muutettu "työntämällä" yhdistetyt luvut kauemmaksi.
Nohynek
Nohýnek tai Nohynek on sukunimi, joka on muun muassa seuraavilla henkilöillä:
Analyyttinen lukuteoria
Esimerkki probabilistisesta lukuteoreettisesta virhepäätelmästä
Теория чисел Теорія чисел
Topias Koukkula
Topias Koukkula (s. 17. huhtikuuta 1996) on suomalainen kolmiloikkaaja ja pituushyppääjä. Koukkula edustaa Turun Urheiluliittoa ja hänen valmentajanaan toimii Johan Meriluoto.
Kalevan kisoissa Koukkula on ollut kolmiloikassa parhaimmillaan hopealla 2018 tuloksella 15,72 ja 2022 tuloksella 16,01. Pronssia hän on saavuttanut vuonna 2015 tuloksella 15,43 m, vuonna 2017 tuloksella 15,51 m, vuonna 2019 tuloksella 16,12 m, vuonna 2020 tuloksella 15,88 m, vuonna 2021 ennätystään sivunneella tuloksella 16,14m ja vuonna 2023 tuloksella 15,81 m. Sisäratojen SM-kilpailuissa hän voitti pituushypyssä kultaa 2020 ennätyksellään 767. Kolmiloikassa hän saavutti kultaa 2022 tuloksella 15,75 ja hopeaa vuonna 2018.
Laboratorio
thumb|300px|[[Biokemian laboratorio Kölnin yliopistossa.]] Laboratorio on kokeellisiin (tieteellisiin, teknisiin sekä taiteellisiin ) tutkimuksiin käytetty tila, sellaisia tutkimuksia tekevä laitos tai osasto tai eräiden korkeakoulujen toimintayksikkö. Sana laboratorio juontaa juurensa keskiaikaisen latinan sanasta labōrātōrium, joka puolestaan tulee sanasta labōrāre, työskennellä.
Topias Koukkula
Alle 20-vuotiaiden Euroopan-mestaruuskilpailuissa 2015 Eskilstunassa Koukkula sijoittui kolmiloikassa kahdeksanneksi tuloksella 15,55 m.
Koukkulan kolmiloikkaennätys on 30. kesäkuuta 2018 Jämsän kestävyysjuoksu-, pituus- ja 3-loikkakarnevaaleilla hypätty 16,14 m.
Laboratorio
Laboratoriot luokitellaan Suomessa valtioneuvoston asetuksella neljään eri eristystasoon sen mukaan, miten vaarallisia biologisia tekijöitä niissä käsitellään. Taso neljä on korkein. Eristysmenetelmiä ja -tasoja koskeva Euroopan parlamentin ja neuvoston direktiivi annettiin vuonna 2000. Maailman terveysjärjestö on julkaissut 1980-luvulta lähtien kaikkien valtioiden noudatettaviksi tarkoitettuja bioturvallisuusohjeita, jotka perustuvat neliportaiseen turvallisuusluokitukseen.
Laboratoriohenkilökunnan ammattinimikkeitä
pienois|pysty|Perinnöllisyystieteilijä [[Riin Tamm laboratoriotakissa.]]
George Wald
George Wald (18. marraskuuta 1906 – 12. huhtikuuta 1997) oli yhdysvaltalainen biologi. Hän sai Nobelin lääketieteen palkinnon vuonna 1967 yhdessä Ragnar Granitin ja Haldan Keffer Hartlinen kanssa näkemiseen liittyvien silmän fysiologisten ja kemiallisten prosessien tutkimuksistaan.
Mosambikin escudo
Mosambikin escudo oli Mosambikin rahayksikkö ennen meticalin käyttöö ottoa vuonna 1980. Se jakautui sataan centavoon.
Mosambikissa käytettiin 1500-luvulta lähtien Portugalin rahaa. Maassa lyötiin kolikoita vuodesta 1725 ja annettiin seteleitä vuodesta 1854. Portugalin siirtomaapankki Banco Nacional Ultramarino laski liikkeelle seteleitä vuodesta 1877 ja sai yksinoikeuden setelinantoon vuonna 1905.
Mosambikin escudo luotiin virallisesti erillisenä valuuttana vuonna 1922. Se oli saman arvoinen kuin Portugalin escudo, mutta ei täysin vapaasti vaihdettavissa.
Escudon heikkouden ja Etelä-Afrikan kanssa käydyn kaupan takia Mosambikissa käytettin maksuvälineenä myös Englannin puntaa ja laskettiin liikkeelle paikallisia puntaseteleitä 1920-luvun puoliväliin saakka. Escudosta tuli ainoa laillinen maksuväline vuonna 1939.
Jo joutui armas aika (elokuva)
Jo joutui armas aika  (Lust och fägring stor) on ruotsalainen vuonna 1995 valmistunut draamaelokuva. Bo Widerbergin käsikirjoittama ja ohjaama elokuva kertoo opettajasta (Marika Lagercranz) joka aloittaa suhteen 15-vuotiaan oppilaansa kanssa. Elokuva sijoittuu toisen maailmansodan aikaan. Se oli Oscar-ehdokkaana ja sai Hopeisen karhun sekä joukon muita palkintoja.
Walesin ralli 2014
thumb|Rallin voittaja Sébastien Ogier. Walesin ralli 2014 (virallisesti 70. Wales Rally GB 2014) oli Rallin MM-sarjan kauden 2014 13. ja viimeinen osakilpailu, joka ajettiin 14–16. marraskuuta.
John Joubert (säveltäjä)
John Pierre Herman Joubert (engl. [dʒuːˈbɛər], (20. maaliskuuta 1927 – 7. tammikuuta 2019) oli brittiläinen säveltäjä. Hän syntyi Kapkaupungissa, Etelä-Afrikassa mutta asui vuosikymmeniä Birminghamin esikauupungissa Moseleyssä.
Walesin ralli 2014
Tapahtumia
Ennen kilpailua Mikko Hirvonen ilmoitti lopettavansa MM-sarjassa kauden jälkeen. Sébastien Ogier oli jo varmistanut mestaruuden ennen kilpailun alkua.
Hirvonen, Kris Meeke ja Mads Østberg kilpailivat keskenään ja järjestys vaihtui useita kertoja. Jari-Matti Latvalan käytyä ojassa hän oli poissa voittotaistelusta. Østberg sai aikasakon myöhästymisestä aikatarkastukseen ja renkaan rikkoutuminen vaati lisää aikaa. Viimeisenä päivänä Meekeltä rikkoutui kaksi rengasta ja Hirvonen otti toisen sijan kilpailussa.
John Joubert (säveltäjä)
Elämäkerta
Joubert aloitti musiikinopinnot Etelä-Afrikassa ja jatkoi opiskelua Britanniassa. Hän loi pitkän akateemisen uransa luennoimalla muun muassa Hullin yliopistossa ja Birminghamin yliopistossa sekä vierailevana professorina Uudessa-Seelannissa Otagon yliopistossa.
FK Teplice
Fotbalový klub Teplice on jalkapalloseura Teplicen kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. FK Teplice on perustettu vuonna 1945.
John Joubert (säveltäjä)
Elämäkerta
Joubert oli vuodesta 1991 Durhamin yliopiston musiikin kunniatohtori ja vuodesta 2007 myös Birminghamin yliopiston. Vaikka hän sävelsi myös muun muassa oopperoita, kamarimusiikkia, sinfonioita ja konserttoja, hänet tunnetaan parhaiten vokaalimusiikin, varsinkin joululaulujen, säveltäjänä.
Blohm & Voss P.211
Blohm & Voss P.211 oli toisen maailmansodan aikainen saksalainen hävittäjälentokone, josta suunniteltiin kaksi versiota. Se suunniteltiin osaksi Volksjäger-suunnittelukilpailua.
Suunnittelu ja kehitys
Blohm & Vossin lentokonetehtaalla pyrittiin jo ennestään saavuttamaan mahdollisimman halpa sekä yksinkertainen suihkuhävittäjä P.209-hävittäjää suunniteltaessa. Samaa lähestymistapaa käytettiin, kun professori Richard Vogt tiimeineen suunnitteli P.210- ja P.211-hävittäjät Volksjäger ("Kansanhävittäjä") -suunnittelukilpailua varten vuoden 1944 loppupuoliskolla.
BV P.211.01
Koneen suunnittelutyöt aloitettiin syyskuussa vuonna 1944. Tarkoituksena oli suunnitella helppo ja yksinkertainen suihkuhävittäjä joka osallistuisi lopuksi Volksjäger-suunnittelukilpailuun. P.211:n suunnittelussa käytettiin hyödyksi aikaisemman P.210-mallin yksinkertaista putkilomaista teräsrunkoa ja sen nuolisiipikonfiguraatiota. Pyrstön asentamiseksi koneeseen jouduttiin alkuperäistä teräsrunkoa pidentämään, jotta se muodostaisi samalla pyrstöpuomin. Koneen voimanlähteenä tuli toimia yksi BMW 003 -turbojetti ja aseistuksena kahdet MK 108 -konetykit sijoitettuna rungon etuosaan. Kun professori Richard Vogt sai teleksin Volksjäger-suunnittelukilpailun tarkoista suoritusarvovaatimuksista, päätettiin P.211:stä kehittää paljon yksinkertaisempi ja halvempi versio, täten lakkauttaen P.211.01:n pidemmät kehitystyöt.
BV P.211.02
Professori Richard Vogt sai 10.9.1944 teleksin, jossa kerrottiin Volksjäger-suunnittelukilpailuun liittyviä tietoja sekä tarkkoja suoritusarvovaatimuksia kilpailuun osallistuville ehdotelmille. Käytyään vaatimukset huolellisesti läpi Vogt ja hänen tiiminsä päättivät jatkaa P.211:n kehittämistä luomalla siitä kilpailua varten mahdollisimman yksinkertaisen ja vähän strategisia materiaaleja kuluttavan. pienoiskuva|BV P.211.02 – P.211:n toinen versio|273x273px Koneen toista mallia varten sen siivet sekä vakaimet muunnettiin suoriksi niiden yksinkertaistamiseksi. Sen teräsrunkoa pidennettiin ennestään, jotta se toimisi myös kiinnityspisteenä perävakaimille. Koneen moottori ripustettiin ohjaamon taakse teräsrunkoon kiinni, jolloin teräsrungon etuosa toimi sen ilmanottoaukkona. Aseistuksena tuli toimia kaksi MK 108 -konetykkiä rungon etuosassa. Lisäksi koneen kolmipyörälaskuteline oli sisäänvedettävä.
Kone pääsi Volksjäger-suunnittelukilpailussa pitkälle, mutta sen matalalla sijaitsevan ilmanottoaukon pelättiin imaisevan kiviä sekä muuta roskaa moottorin sisälle vaurioittaen sitä laskeutumis- ja lentoonlähtötilanteissa. Tämän sekä muutamien muiden seikkojen vuoksi ehdotelma hylättiin ja voittajaksi valittiin Heinkelin tuleva He 162 -hävittäjäkone. Vaikka projekti oli jo hylätty, päätti Richard Vogt jatkaa P.211.02:n kehittämistä 4. lokakuuta saakka kiellosta huolimatta. Tuulitunnelikokeissa myös testattiin vielä kyseisen ilmanottoaukon sijainnin toimivuutta, eikä sen huomattu aiheuttavan minkäänlaisia aerodynaamisia heikkouksia.
Ehdokkaana Volksjäger-suunnittelukilpailussa
Saatuaan teleksin Saksan ilmailuministeriön (RLM) Volksjäger-suunnittelukilpailulle asettamista tarkoista vaatimuksista 10.9.1944 sai professori Richard Vogt neljä päivää aikaa luoda valmis esitelmä omista ehdotelmistaan. Vogt oli jo tiimeineen suunnitellut BV P.210:n ja P.211:n valmiiksi kilpailua varten, mutta BV P.210 päätettiin hylätä ehdotelmista monimutkaisuutensa ja radikaalin muotonsa vuoksi. BV P.211:sta haluttiin kuitenkin kehittää yksinkertaisempi ja halvemmin valmistettava versio, jotta se täyttäisi kilpailun vaatimukset. Nopeat suunnittelutyöt päivitetystä P.211-mallista saatiin valmiiksi esittelypäivään mennessä.
Professori Richard Vogt halusi korostaa ehdotelmallansa P.211:n valmistamisen helppoutta ja pientä strategisten materiaalien käyttöä. Hänen mukaansa olisi konetta ollut myös helppo huoltaa sekä käyttää eri käyttötarkoituksissa. Nämä lisäsivät suuresti Vogtin ehdotelmien suosiota, ja P.211.02 vaikuttikin lupaavimmalta ehdokkaalta koko kilpailussa. Kuitenkin Heinkelin P.1073 (He 162) oli kaikkien suosikki keveytensä ja paremman kokonaissuorituskykynsä vuoksi, vaikka se jäikin vaatimuksissa kestävyyden osalta vajaaksi. Etuna Heinkelin ehdotukselle oli myös sen moottorin sijoittelu, joka mahdollisti moottorin helpomman päivittämisen tai vaihtamisen tehokkaampaan. Heinkelillä katsottiin myös olevan parempi tuotantokapasiteetti kuin Blohm & Vossilla, mikä pienensi P.211:n mahdollisuuksia ennestään. P.211:n pelättiin myös imaisevan kiviä sekä muuta roskaa moottorin sisälle matalalla sijaitsevan ilmanottoaukkonsa vuoksi, mikä ei ollut ongelmana Heinkelin ehdotelmassa.
Liisa Hallamaa
Liisa Kaarina Hallamaa (Hallamaa-Walden, ent. Larsen, o.s. Hallamaa, 17. lokakuuta 1925 Helsinki – 28. tammikuuta 2008 Rauma) oli suomalainen keraamikko.
Hallamaa valmistui Taideteollisuuskeskuskoulun keramiikkalinjalta 1949. Hän aloitti työskentelyn Arabialla jo vuonna 1945 ja toimi sen taideosastolla taiteilijana 1957–1971. Hänelle ominaisia olivat suuret vadit ja maljakot. Materiaaleina olivat šamotti ja kivitavara. Hän työskenteli myös mm. Aune Siimeksen assistenttina ja hänen töissään on nähty vaikutteita Kyllikki Salmenhaaralta.
Hän perusti Alamaan Keramiikan Mikkeliin 1974 ja valmisti käyttökeramiikkaa sekä suuria maljakoita ja vateja. 1980-luvun alussa jäätyään leskeksi hän muutti Perniöön, jossa teki erityisesti seinäreliefejä. Hallamaa harrasti Perniön vuosinaan myös koirienkasvatusta.
Elämä ja ura
Liisa Hallamaan vanhemmat olivat DI Rafael Hallamaa ja Kirsti Hallamaa o.s. Hyvärinen. Koulua hän kävi Porvoon Yhteislyseossa, kunnes sota keskeytti koulunkäynnin.
Vuonna 1945 Liisa Hallamaa hakeutui harjoittelijaksi Wärtsilä Arabian posliinitehtaalle. Tuolloin hän alkoi muovailla savesta naivistisia pieniä tyttöfiguureja, ja lopulta hänellä oli apulaisiakin niitä tekemässä. Oma ura oli löytynyt. Hän pyrki silloisen Taideteollisuuskeskuskoulun (nyk. Taideteollinen korkeakoulu, TaiK) keramiikkalinjalle, jota kävi vuosina 1947-1949. Vuonna 1949 hän avioitui norjalaisen taidemaalarin Sverre Larsenin kanssa ja muutti Norjaan, missä työskenteli Figgjon fajanssitehtaassa Stavangerin lähellä suunnittelijana. Tytär Marjatta (nyk. Airas) syntyi vuonna 1950. Samoihin aikoihin tuli myös avioero ja paluu Suomeen.
Toisen avioliittonsa Liisa Hallamaa solmi vuonna 1965 merikapteeni Reino Waldenin kanssa. Tästä liitosta syntyi kaksi lasta, Eero vuonna 1966 ja Antti 1968. Oman keramiikkapajan perustaminen alkoi kangastella mielessä, ja vuonna 1973 perustettiin Mikkelin Hiirolaan Alamaan Keramiikka. Siellä syntyi sekä käyttökeramiikkaa että uniikkia taidetta. Uusi aluevaltaus olivat seinäreliefit, jotka olivat enimmäkseen kukka-aiheisia. Tältä kaudelta on Kuopion Saarijärven koulun ulkoseinässä oleva moniosainen keramiikkareliefi.
Leskeksi jäätyään Liisa Hallamaa muutti Perniöön (1979) ja perusti sinne pienemmän keramiikkaverstaan. Hän suuntautui yhä enemmän seinäreliefeihin, joissa oli tällä kaudella enemmän yksityskohtia ja vaihtelevampia aiheita, usein myös ihmishahmoja. Alamaan ja Perniön kausien tuotantoa oli esillä kolmessa yksityisnäyttelyssä: Mikkelissä 1974, Helsingissä 1981 ja Salossa 1993.
Vuonna 1996 Liisa Hallamaa muutti Uuteenkaupunkiin ja vuonna 2001 Raumalle, missä kuoli vuonna 2008. Hän ei näinä vuosina enää tehnyt keramiikkaa, vaan maalasi. Hänen maalauksiaan oli 2000-luvun alussa esillä Uudessakaupungissa.
Ari Tolppanen
Ari Kalervo Tolppanen (s. 12. toukokuuta 1953 Helsinki) on talouselämän ja elokuva-alan vaikuttaja. Hänet tunnetaan pääomasijoitusyhtiö CapMan Oyj:n perustajana, toimitusjohtajana ja hallituksen puheenjohtajana. Tolppanen on edelleen CapManin merkittävä omistaja perheyhtiönsä kautta.
Ura
Ari Tolppanen pääsi ylioppilaaksi Pohjois-Haagan yhteiskoulusta vuonna 1972. Koulutukseltaan Tolppanen on tuotantotalouden diplomi-insinööri Aalto-yliopistosta. Opiskeluaikana Tolppanen osallistui Pohjola-Nordenin toimintaan ja oli perustamassa järjestön elokuvakerhoa Walhallaa ja Hanasaaren pohjoismaisia elokuvafestivaaleja.
Myytyään Nordfilm-omistuksensa Kinostolle Tolppanen toimi Paavo V. Suomisen perustaman kylmäalan yrityksen Huurre Oy:n varatoimitusjohtajana (1982-85) ja toimitusjohtajana (1985-89).
Vuonna 1989 Tolppanen siirtyi Kansallis-Osake-Pankin, Pohjolan ja Programatorin perustaman pääomasijoitusyhtiö CapManin toimitusjohtajaksi. CapManissa toteutettiin MBO vuonna 1993, ja Helsingin pörssiin yhtiö listautui vuonna 2001, minkä jälkeen yhtiö laajensi toimintaansa muihin Pohjoismaihin. CapMan-aikanaan Tolppanen toimi hallituksen puheenjohtajana mm. PKC-Groupissa, OneMed Groupissa, Esperi Care Groupissa ja Kämp Collection Hotelsissa. Tolppasen aikana Kämp Collection Hotels rakennutti mm. loistohotelli St.Georgen Yrjönkadulle Helsinkiin.
Ari Tolppanen on osallistunut pääomasijoittamisen kehittämiseen Suomessa ja Euroopassa vuodesta 1989 lähtien. Vuosina 2000-2001 Tolppanen toimi alan kattojärjestön European Venture Capital Associationin (EVCA) puheenjohtajana.
Tolppanen on elokuvien tuotanto- ja levitysyhtiö Aurora Studiosin ja sen hallinnoiman Finnish Impact Filmfundin merkittävä omistaja ja hallituksen puheenjohtaja. Tolppanen on myös merkittävä omistaja ja hallituksen puheenjohtaja Kulttuurikasarmi Oy:ssä, joka yhteistyössä Föreningen Konstsamfundetin kanssa rakennuttaa Helsingin Lasipalatsin kortteliin, vanhan linja-autoaseman tiloihin, kolmea elokuvateatteria sekä ravintola ja tapahtumatiloja. Hanke valmistuu vuoden 2023 syksyllä.
Tolppanen on kotimaisen nykytaiteen pitkäaikaisena keräilijä. Hän on myös ollut keskeisesti vaikuttamassa kahden Aalto-yliopiston Tuotantotalouden ja Informaatioverkostojen laitosten professuurin syntyyn. Hän on kustantanut elokuvateattereiden historiasta kertovan Urmas Hilapielen tietokirjan Kino Suomi (2021) sekä mahdollistanut vuonna 2023 ilmestyvän Jörn Donner Valokuvat -kirjan.
Tolppanen on Kiasman tukisäätiön hallituksen sekä uuden Arkkitehtuuri- ja Designmuseon ohjausryhmän jäsen.
Harakurjenpolvi
Harakurjenpolvi (Geranium divaricatum) on kurjenpolvien sukuun kuuluva laji. Se on 1-vuotinen kasvi. Sen kasvutapa on melko pysty ja haarova. Lehdet ovat syvään kolmeliuskaisia tai viisiliuskaisia ja liuskoissa on hieman hampaisuutta. Kasvi kukkii toukokuulta elokuulle. Kukinto on pieni ja kukkaperät taipuvat alas jonkin ajan kuluttua kukinnan alkamisesta. Terälehdet ovat 5-7 mm pituisia ja niiden kärjissä on loiva lovi. Terälehtien alla on verholehdet, jotka ovat otakärkisiä ja terälehtien pituisia. Harakurjenpolven kasvuympäristöjä ovat metsät, pensasmaat ja kivikot ja sitä esiintyy Ranskan ja Saksan alueella.
Kuusankosken kirjasto
Kuusankosken kirjasto on Kouvolan Kuusankoskella toimiva Kouvolan kaupunginkirjaston lähikirjasto. Se kuuluu Kymenlaakson kirjastojen yhteiseen Kyyti-kirjastokimppaan.
Kuusankosken kirjasto on suunnitellut arkkitehtitoimisto Brunow & Maunula, jonka suunnittelema on myös viereinen Kuusankoskitalo.
Mulhollandin putous
Mulhollandin putous on vuonna 1996 ensi-iltansa saanut yhdysvaltalainen neo-noir-rikoselokuva, jonka on ohjannut Lee Tamahori sekä käsikirjoittanut Pete Dexter. Sen pääosia esittävät Nick Nolte, Jennifer Connelly, Chazz Palminteri, Michael Madsen, Chris Penn, Melanie Griffith, Andrew McCarthy, Treat Williams ja John Malkovich. Elokuva seuraa Los Angelesin poliisin pysäyttämätöntä erikoisryhmää 1950-luvulla.
Melanie Griffith sai roolistaan huonoimman naissivuosan Razzie-palkinnon vuoden 1997 gaalassa.
Arvioita
Film-O-Holicin ja Iltalehden arvioissa elokuvalle annettiin kaksi tähteä viidestä. Arvioissa elokuva sai kehuja sen kuvauksesta ja lavastuksesta, mutta se sai kritiikkiä ontoista hahmoista, ponnettomasta dialogista sekä käsikirjoituksesta.
CIHEC
CIHEC on lyhenne sanoista Commission Internationale d'Histoire et d'Etudes du Christianisme. Se on vuonna 1952 perustettu kansainvälinen kattojärjestö kirkkohistorian alalla työskenteleville kansallisille tieteellisille seuroille ja kirkkohistorioitsijoille. Järjestöllä on kansalliset komissiot yli 30 maassa. CIHEC on The International Committee of Historical Sciencesin jäsen. CIHECin nykyinen puheenjohtaja on ruotsalainen Lundin yliopiston professori Anders Jarlert ja sihteeri dosentti Mikko Ketola Helsingin yliopistosta. Suomen kansalliskomission johtaja on Helsingin yliopiston teologisen tiedekunnan professori Aila Lauha. Suomen kirkkohistoriallinen seura on CIHEC:n jäsen. CIHEC järjestää konferensseja ja symposiumeja yhteistyössä muiden tahojen kanssa. Sen vuosikokous on yleensä kesäkuun alussa. Viimeiset vuosikokoukset ovat olleet Lyonissa (2019), Vatikaanissa (2018) ja Salzburgissa (2017).
Aleksandrian koptilais-ortodoksinen kirkko
Aleksandrian koptilais-ortodoksinen kirkko on egyptiläinen orientaaliortodoksinen kirkkokunta. Sen perustajana koptit pitävät apostoli ja evankelista Markusta, joka perimätiedon mukaan koki marttyyrikuoleman Aleksandriassa vuonna 63. Noihin aikoihin Egyptiin alkoi muodostua kristitty yhteisö ja Aleksandriasta tuli vähitellen yksi merkittävistä kristinuskon keskuspaikoista. Egyptin koptilainen kirkko erosi Rooman kirkosta vuonna 451. Koptilainen kirkko uskoo ja pitää merkittävänä Jeesuksen ja hänen perheensä vierailua Egyptissä. Kirkon johtajaa kutsutaan Aleksandrian paaviksi. Kirkon nykyinen keskuspaikka on Kairossa.
Mokkaluikero
Mokkaluikero (Atrosalarias fuscus) on luikeroihin kuuluva kala.
Koko ja ulkonäkö
Mokkaluikero kasvaa noin 10 cm pitkäksi. Selkäevä kohoaa komeana harjana lähes koko selän pituudelta. Väritys on yleensä tumman ruskeansävyinen, myös oranssiin vivahtavia kantoja esiintyy. Koiras muuttaa väriään kutuaikana.
Alkuperä
Mokkaluikero elää luonnossa Tyynenmeren ja Intian valtameren länsiosissa.
Käyttäytyminen
Mokkaluikero viihtyy altaassa, jossa on paljon suojapaikkoja. Se saattaa nyppiä korallien polyyppejä ja simpukoiden vaippaa.
Ravinto
Mokkaluikero syö luonnossa enimmäkseen levää.
Eino Sares
Eino Eero Sares, vuoteen 1930 Böckerman (8. maaliskuuta 1907 Sakkola – 6. tammikuuta 1992 Mynämäki ) oli suomalainen poliitikko ja rovasti.
Poliittinen ura
Sares toimi Suomen kristillisen liiton järjestyksessä kolmantena puheenjohtajana vuosina 1967–1970. Sares toimi myös SKL:n äänenkannattaja Kristityn vastuun päätoimittajana 1960- ja 1970-luvuilla.
Olli
Olli tarkoittaa seuraavia:
Julia Sawalha
Julia Sawalha (s. 9. syyskuuta 1968) on brittiläinen näyttelijä. Hänet tunnetaan muiden muassa televisiosarjoista Lehtijengi, Ylpeys ja ennakkoluulo ja Todella upeeta sekä Candlefordin postineiti. Hän oli myös yksi ääninäyttelijöistä Kananlennossa (2000).
Lontoossa syntyneellä Sawalhalla on mm. jordanialaista sukutaustaa. Myös isä Nadim ja sisar Nadia ovat näyttelijöitä.
Bobby Kimball
250px|thumb|right|Bobby Kimball Robert "Bobby" Troy Kimball (s. 29. maaliskuuta 1947) on yhdysvaltalainen laulaja, joka tunnetaan parhaiten yhtyeestä Toto.
Sainte-Foy-lès-Lyon
Sainte-Foy-lès-Lyon on Ranskan kunta Auvergne-Rhône-Alpesin alueella Rhônen departementin itäosassa. Lyonin läntisellä esikaupunkialueella sijaitsevan kunnan asukasluku vuonna 2014 oli 21 848
Bobby Kimball
Kimball varttui louisianalaisessa pikkukaupungissa ja osoitti jo lapsuudessaan musiikillista erityislahjakkuutta. Hän aloitti uransa Totossa 1977, mutta lähti siitä 1984. Hän palasi yhtyeeseen lyhyesti vuosina 1989–1990 ja on toiminut siinä jälleen vuodesta 1999. Vuonna 2008 Toton Steve Lukather ilmoitti jättäneensä yhtyeen ja yhtyeen toiminnan lakanneen. Kuitenkin vuonna 2010 Toto kasattiin uudelleen, mutta laulajana on toiminut siitä lähtien Joseph Williams.
Sainte-Foy-lès-Lyon
Hieman Lyonia korkeammalla sijaitseva Sainte-Foy on monien teollisuusyritysten, etenkin lääketehtaiden, kotipaikka. Se on yksi 59:stä Lyonin metropolialueeseen kuuluvasta kunnasta.
Raino Westerholm
Raino Olavi Westerholm (20. marraskuuta 1919 Kuusankoski – 1. kesäkuuta 2017 Helsinki ) oli suomalainen Suomen Kristillisen Liiton kansanedustaja ja pitkäaikainen puheenjohtaja. Westerholm toimi kansanedustajana 1970−1979, ja puoluejohtajavuosinaan 1973–1982 hän luotsasi SKL:n useisiin vaalivoittoihin. Westerholm oli syyskuusta 2016 lähtien kuolemaansa saakka vanhin elossa ollut kansanedustajana toiminut henkilö.
Westerholm asetettiin kristillisten presidenttiehdokkaaksi kahdesti. Vuoden 1978 vaalissa hän sai omalta puolueeltaan 24 valitsijamiestä, ja lisäksi yksi Urho Kekkosen vaaliliiton kokoomuslainen valitsijamies antoi äänensä Westerholmille. Vuoden 1982 vaalissa Westerholmin takana oli SKL:n lisäksi Suomen kansan yhtenäisyyden puolue, mutta hän ei saanut ainuttakaan valitsijamiestä. Westerholm kampanjoi voimakkaasti vaalin ennakkosuosikkia, pääministeri Mauno Koivistoa vastaan, koska ”kristillisillä on vaikeat olot kaikissa niissä maissa, joissa presidenttinä on sosialisti”.
Kymen vaalipiiristä eduskuntaan valittu Westerholm oli koulutukseltaan metsänhoitaja (Helsingin yliopisto 1943). Hän työskenteli Kymi Oy:n asutusosastossa vuosina 1945−1950, metsäosastossa vuosina 1951−1973 ja kiinteistöosastossa vuosina 1973−1979. Kotiseudullaan Westerholm kuului muun muassa Kuusankosken kauppalan- ja kaupunginvaltuustoon sekä kirkkovaltuustoon. Sotilasarvoltaan hän oli majuri. Hän avioitui vuonna 1945 libristi Sirkka-Liisa Eirolan (1917–2017 ) kanssa, ja he saivat neljä lasta.
Samuel Fagemo
Samuel Fagemo (s. 14. maaliskuuta 2000 Göteborg, Ruotsi) on ruotsalainen jääkiekkoilija, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Fagemo on pelipaikaltaan oikea laitahyökkääjä. Hän laukoo oikealta.
Seuraura
Fagemo on HK Kingsin kasvatti. Hän siirtyi juniorina sittemmin Hanhals IF:ään, josta Fagemo siirtyi kaudeksi 2014–2015 Frölunda HC:n junioreihin. Hän oli U16 Elitissä joukkueensa paras pistemies ja maalintekijä tehoilla 22+8=30. Kauden 2015–2016 päätteeksi Fagemo voitti J18 Allsvenskanin mestaruuden. Kaudella 2016–2017 hän oli J18 Elitissä Frölundan paras pistemies ja maalintekijä tehoilla 10+13=23. Fagemo voitti kauden päätteeksi J18 Allsvenskanin hopeaa ja hänet valittiin sarjan parhaaksi pelaajaksi.
WHL-joukkue Portland Winterhawks varasi Fagemon 33. pelaajana CHL:n varaustilaisuudessa 2017. Samana kesänä hänet varasi myös Dubuque Fighting Saints USHL:n varaustilaisuudessa. Fagemo päätti kuitenkin jatkaa kaudella 2017–2018 uraansa kotimaassaan. Hän pelasi suurimman osan kaudestaan Frölundan J20-junioreissa, joiden toiseksi paras maalintekijä Fagemo oli 19 osumallaan. Pudotuspeleissä Fagemo oli joukkueen paras maalintekijä viidellä osumallaan. Hän vahvisti kauden aikana myös Frölundan J18-junioreita, jossa Fagemo voitti J18 Allsvenskanin pronssia. Hän debytoi myös seuran SHL-joukkueessa, jossa Fagemo pelasi kaksi runkosarjaottelua ilman tehopisteitä. Hän teki SHL-debyyttinsä 14. marraskuuta 2017 Djurgårdens IF:ää vastaan. Fagemo sai ottelussa jääaikaa 2.21 minuuttia. Hän pelasi kauden aikana miesten pelejä myös kahden ottelun verran lainalla sarjatasoa alempana HockeyAllsvenskan-joukkue Södertälje SK:ssa joulukuussa 2017.
QMJHL-joukkue Halifax Mooseheads varasi Fagemon uudelleen CHL:ään 46. pelaajana kesällä 2018. Hän kuitenkin päätti jatkaa pelejään kotimaassaan myös kaudella 2018–2019. Fagemo avasi maalitilinsä miesten pääsarjatasolla heti kolmella osumalla ja teki kypärätempun Mestarien liigassa 9. lokakuuta 2018 tanskalaista Aalborg Piratesia vastaan. Hänen toinen maalinsa syntyi ylivoimalla. Fagemo keräsi Frölundan 6–0-voittoon päättyneessä ottelussa myös yhden syöttöpisteen oltuaan kakkossyöttäjänä Gustav Lindströmin tekemään maaliin. Ensimmäisen SHL-maalinsa hän teki 13. lokakuuta 2018 vieraissa Färjestad BK:ta vastaan. Kaikkiaan Fagemon tulokaskausi toi 42 runkosarjaottelussa tehot 14+11=25 ja 16 playoff-ottelussa tehot 6+4=10. Hän oli runkosarjassa Frölundan toiseksi paras maalintekijä Simon Hjalmarssonin jälkeen. Fagemon kuudesta playoff-maalista neljä syntyi finaalisarjassa Djurgårdens IF:ää vastaan. Kolmannessa finaaliottelussa 25. huhtikuuta 2019 hän teki Frölundan 5–2-voittoon päättyneen ottelun ratkaisumaalin, minkä lisäksi Fagemo myös syötti kaksi maalia. Fagemo voitti kauden päätteeksi Ruotsin-mestaruuden. Mestarien liigassa hän teki 11 ottelussa tehot 4+6=10. Fagemo jakoi myös Frölundan sisäisen tehotilaston voiton Jacob Moveraren kanssa lukemalla +8. Hän voitti CHL:n mestaruuden.
Los Angeles Kings varasi Fagemon toisella kierroksella 50. pelaajana NHL:n varaustilaisuudessa 2019. Hän teki jo saman kesän heinäkuussa seuran kanssa kolmivuotisen tulokassopimuksen. Harjoitusleirin päätteeksi Kings lähetti Fagemon kaudeksi 2019–2020 vielä lainalle Frölundan SHL-joukkueeseen. Hän jakoi 13 osumallaan joukkueen sisäisen maalipörssin kolmannen sijan Johan Sundströmin kanssa. Fagemo voitti SHL:n juniori-ikäisen maalipörssin. Mestarien liigassa hän jakoi seitsemällä osumallaan Frölundan sisäisen maalipörssin voiton Joel Lundqvistin kanssa ja hän voitti joukkueen sisäisen tehotilaston lukemalla +10. Fagemo voitti CHL:n mestaruuden.
Elokuussa 2020 Los Angeles Kings lainasi Fagemon toistaiseksi voimassa olevalla sopimuksella Södertälje SK:n Allsvenskan-joukkueeseen. Marraskuussa hänen lainasopimuksensa vahvistettiin päättyneeksi, kun Kings kutsui Fagemon Pohjois-Amerikkaan. Tammikuun 2021 harjoitusleirin päätteeksi seura lähetti hänet AHL-joukkue Ontario Reignin vahvuuteen.
Maajoukkueura
Fagemo pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Hän voitti koko turnauksen piste- ja maalipörssin tehoilla 8+5=13. Fagemo valittiin turnauksen tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaajasta. Fagemo valittiin myös sekä Sveitsiä vastaan pelatun alkulohkon ottelun että Suomea
Fagemo pelasi myös World U-17 Hockey Challengessa vuonna 2016, jolloin hän voitti kultaa. Fagemo jakoi tehoilla 2+5=7 koko turnauksen syöttöpörssin voiton Tšekin Tomáš Koblížekin ja joukkuetoverinsa Oskar Bäckin kanssa sekä pistepörssin toisen sijan Venäjän Aleksandr Hovanovin ja Tšekin Jakub Laukon kanssa edellään vain Venäjän Andrei Svetšnikov. Hänet valittiin turnauksen tähdistökentälliseen. Yhteensä Fagemo on pelannut 26 nuorten ja 41 poikien maaottelua.
Ruotsin A-maajoukkueessa Fagemo on pelannut kaksi ottelua tehopistein 2+1=3. Hän teki A-maajoukkuedebyyttinsä vain 19-vuotiaana Beijer Hockey Gamesin toisessa ottelussa 8. helmikuuta 2020 Göteborgissa Venäjää vastaan. Fagemo merkittiin Ruotsin kolmosketjun vasempaan laitaan Gustav Rydahlin ja Leon Bristedtin viereen. Hän teki ottelussa myös ensimmäisen A-maajoukkuemaalinsa ylivoimalla.
Muuta
Fagemon pikkuveli William pelaa maalivahtina Saksassa Iserlohner EC:n U17-junioreissa. Veljesten isä Linus Fagemo pelasi omalla urallaan hyökkääjänä yli 450 Elitserien-ottelua. Hän pelasi myös Saksan ja Tanskan pääsarjatasoilla. Myös veljesten isoisä ja Linusin isä Conny Fagemo on pelannut jääkiekkoa.
Amblyomma babirussae
Amblyomma babirussae on Amblyomma-sukuun ja puutiaisten heimoon (Ixodidae) kuuluva hämähäkkieläin. Tieteellisen nimen sille antoi ensimmäisenä Schulze vuonna 1933. Sillä ei ole alalajeja.
Amblyomma babirussae on kotoisin Indonesiasta.
Victor Ahlström
Victor Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Joukkueessa pelaa myös hänen kaksoisveljensä Oscar, joka on pelannut Victorin joukkuetoverina koko hänen uransa ajan. Victor Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.
Ura
Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström sai tililleen 16 Allsvenskanin ottelua, joissa syntyi tehot 2+1=3. Suurimman osan kaudestaan hän pelasi kuitenkin vielä Huddingen J20-joukkueessa, jonka sisäisen piste- ja syöttöpörssin Ahlström voitti tehoilla 13+26=39. Hänen veljensä Oscar voitti sisäisen maalipörssin ja oli toiseksi paras pistemies.
Huddingen miesten joukkue putosi kaudeksi 2005–2006 I-divisioonaan, jossa Ahlström pääsi pelaamaan ensimmäisen kokonaisen kautensa miesten peleissä. Hän teki 31 runkosarjaottelussa tehot 18+18=36 ja Huddingen kolmanneksi paras maalintekijä Henrik Petterssonin ja Linus Klasenin jälkeen. Ahlström oli nostamassa joukkuetta takaisin Allsvenskaniin keväällä 2006.
Ensimmäinen kokonainen Allsvenskan-kausi 2006–2007 toi Ahlströmille 45 runkosarjaottelussa kaksitoista tehopistettä, mutta seuraavalla kaudella 2007–2008 hän teki läpimurtonsa ja tehot 15+20=35. Ahlström muodosti veljensä Victorin kanssa Huddingen pistepörssin kärkikaksikon; Victor voitti koko joukkueen sisäisen piste- ja maalipörssin ja Oscar voitti syöttöpörssin. Kaudella 2008–2009 Victor Ahlström teki HockeyAllsvenskanin yhden kauden piste-ennätyksensä tehoilla 20+23=43, joilla hän oli Huddingen paras maalintekijä sekä toiseksi paras pistemies ja syöttäjä veljensä Oscarin jälkeen. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan. Victor Ahlström kuului kevään 2008 karsinnoissa joukkueen sankareihin ja jakoi tehoilla 4+7=11 Huddingen sisäisen pistepörssin voiton Roger Jönssonin jälkeen. Keväällä 2009 joukkue putosi lopulta takaisin I-divisioonaan.
Huddingen putoamisesta huolimatta Ahlströmin veljekset jatkoivat uraansa HockeyAllsvenskanissa ja siirtyivät kaudeksi 2009–2010 AIK IF:ään. He olivat nostamassa joukkuetta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Ensimmäinen Elitserien-kausi toi Oscarille 53 runkosarjaottelussa tehot 8+13=21 sekä kahdeksassa playoff-ottelussa yhden syöttöpisteen.
Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Huhtikuussa 2012 he jatkoivat sitä kahdella vuodella.
Muuta
Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.
Juuso Puhakka
alt=|pienoiskuva|Shanghai 2019 Juuso Puhakka (s. 16. elokuuta 1998 Kirkkonummi) on suomalainen autourheilija, joka ajaa kaudella 2021 GT World Challenge Sprint -sarjassa.
2009–2019
Puhakka aloitti uransa vuonna 2009 kartingista Raket-luokasta. 2013 hän voitti ensimmäisen SM-osakilpailunsa Kohtala Sports -tallissa KFJ-luokassa. Puhakan viimeinen vuosi kartingissa 2014 oli menestyksekäs. Hän voitti kartingin FIA:n pohjoisen alueen mestaruuden Norjan Rudskogenissa ajetussa kilpailussa startattuaan finaaliin viimeisestä lähtöruudusta. Hän sijoittui KF-luokan SM-sarjassa toiseksi.
Kausina 2015–2017 Puhakka ajoi pikkuformuloita enimmäkseen Pohjois-Euroopassa. Näiden kausien paras saavutus oli vuoden 2016 Formula STCC Nordic -sarjan hopea. Vuonna 2017 hän sijoittui SM F4 Championship -sarjan seitsemänneksi saavuttaen yhden osakilpailuvoiton. Loppuvuodesta 2017 Puhakka pääsi Lamborghini n Young Drivers Program -kuljettajaohjelmaan.
Kaudella 2018 Puhakka kilpaili suomalaisen Mikko Eskelisen kanssa Lamborghini Super Trofeo -sarjassa voittaen PRO-AM-luokan mestaruuden kahden pisteen erolla toiseksi tulleisiin Evan Cheniin ja Akihiro Asaihin.
Vuonna 2019 Puhakan ura jatkui Lamborghinin merkkiluokassa FFF Racing Teamin väreissä. Hänen tallikaverinaan oli japanilainen Takashi Kasai. Kaksikko sijoittui Pro-luokan toiseksi.
Puhakka on ollut Flying Finn Academyn jäsen vuodesta 2013 asti, ja nykyään hän on yksi neljästä A-maajoukkueen urheilijasta.
2020
Toukokuussa 2020 Puhakan ilmoitettiin tehneen sopimuksen Toksportin kanssa, jossa hän ajoi GT World Challenge Europe Sprint Cup -sarjaa. Puhakan tallikaverina oli kolumbialainen Óscar Tunjo. Kaksikko sijoittui kaudella neljänneksi Silver-luokassa. Syksyllä 2020 Puhakka debytoi myös Span 24 tunnin kilpailussa. Madpandan autokunta sijoittui lukuisten ongelmien jälkeen kilpailussa Silver-luokan neljännelle sijalle.
2021
Toksport jatkoi Puhakan sopimusta kauden 2020 jälkeen, ja Puhakka ja Tunjo osallistuvat GT World Challenge Europe Sprint Cup -sarjaan myös kaudella 2021.
Radio Helsinki
Radio Helsinki on suomalainen puolivaltakunnallinen radioasema, joka perustettiin syyskuussa 2000. Vakituiset FM-lähetykset alkoivat 1. maaliskuuta 2001. Nykyisen toimiluvan haltija on Muusikkojen liiton omistama Livelaboratorio Oy joka omistaa myös G Livelab-musiikkiklubit. Radio Helsinki on mainosrahoitteinen kanava ja se eroaa useimmista muista asemista muun muassa soittolistattomuudellaan.
FM-taajuudet
Kanavan FM-lähetys kuuluu:
Kaapelitaajuudet
DNA:n ja Elisan kaapeliverkossa Radio Helsingin taajuus on 104,0 MHz. Telialla pääkaupunkiseudulla kaapelitaajuus on 98,5 MHz ja pohjoisella Uudellamaalla eli Jokelan, Hyvinkään ja Mäntsälän kaapeliverkossa Radio Helsinki löytyy taajuudelta 107,7 MHz.
Nettiradio
Kanavaa voi kuunnella myös internetin kautta. Nettilähetyksissä kanava on ollut alan pioneereja Suomessa, ja sillä on nykyisin oma applikaatio josta voi kuunnella vanhoja lähetyksiä myös on demandina.
Alku
Radio Helsingin tausta liittyy 22.–31. lokakuuta 1999 taajuudella 95,2 MHz toimineeseen Lepakkoradioon. Se oli runsaan viikon mittainen Elmun järjestämä radioprojekti, jolla kunnioitettiin ja muisteltiin helsinkiläisen vaihtoehtokulttuuriareena Lepakon värikästä historiaa. Osa Lepakkoradion tekijöistä alkoi vakuuttua siitä, että Helsingin seudulla olisi kysyntää radiokanavalle, joka soittaisi monipuolista musiikkia ja tarjoaisi vaihtoehdon niin sanotuille formaattiradioille. Syksyllä 2000 kuului samalla taajuudella seitsemäntoista päivän ajan samojen tekijöiden uusi projekti nimeltään Radio Helsinki. Uusi kanava jatkoi pian tämän jälkeen toimintaansa pelkästään nettiradiona.
Valtioneuvosto myönsi 8. helmikuuta 2001 Edit Station Oy:lle toimiluvan, ja vakituisena paikallisradiona Radio Helsinki aloitti keskiyöllä 1. maaliskuuta 2001. Verkkolähetystä jatkettiin FM-lähetyksen rinnalla. Radio Helsingin pääomistajina olivat kanavan päätoimittaja Paula Salovaara ja Yhtyneitten Kuvalehtien sisältöjohtajan paikan 31. joulukuuta 2006 jättänyt Harri Saukkomaa.
Helsingin Sanomien omistuksen aika
SanomaWSOY-konserniin kuuluva Helsingin Sanomat ilmoitti 29. huhtikuuta 2005 ostavansa Radio Helsingin. Radio Helsinki oli tuottanut koko toimintansa ajan tappiota. Sanoma ilmoitti keväällä 2013 siirtävänsä Radio Helsingin marraskuussa osaksi Nelonen Mediaa. Yhtiö perui aikeensa ja lopetti Radio Helsingin ohjelmatoiminnan lokakuun lopussa 2013.